Karl Agathon
<s>Karl C. Agathon (pozivni znak "Helo") je izmišljeni lik kolonijalnog pilota u novoj verziji TV-serije Battlestar Galactica, a koga je tumačio Tahmoh Penikett.</s>

<s>Fiktivna biografija</s>

<s>Agathon je rodom sa Caprice.</s><s>Tamo se priključio Kolonijalnoj floti i neko vrijeme studirao na vojnoj akademiji zajedno sa Karom Thrace; sa njom je postao izuzetno dobar prijatelj, najviše zahvaljujući zajedničkoj sklonosti piću.</s><s>Agathon je napredovao do čina poručnika, te dobio smještaj na svemirsku krstaricu Galactica.</s>

<s>Na samom početku serije je Agathon služio kao ko-pilot, odnosno oficir za elektronske kontramjere na "Raptoru" kojim je pilotirala poručnica Sharon "Boomer" Valeri.</s><s>Njih dvoje je zatekao sajlonski napad tokom koga je "Raptor" oštećen i prisiljen spustiti se na Capricu.</s><s>Tokom opravki "Raptor" opsjeda gomila izbjeglica i Agathon, smatrajući da je briljantni znanstvenik važniji za nastavak rata od njega samog, žrtvuje svoje mjesto u "Raptoru" za Gaiusa Baltara i ostaje na Caprici.</s>

<s>Agathon tokom sljedećih nekoliko mjeseci uspije preživjeti na Caprici, ne znajući da ga Sajlonci promatraju i nastoje iskoristiti u eksperimentu čiji je cilj stvaranje ljudsko-sajlonskog hibrida.</s><s>U tu svrhu je regrutirana regrutirana kopija Broj Osam, koja izgleda identitično kao i "Boomer".</s><s>Ona mu se pod lažnim identitetom pridruži i zavede ga.</s><s>Rezultat toga je njena trudnoća, ali i to da se kopija Broj Osam (koja će kasnije biti poznata kao "Athena") u njega zaljubila.</s><s>Agathon joj počne vjerovati nakon što mu prizna da je Sajlonka.</s><s>Poslije koristi priliku da njega i Starbuck (koja je u međuvremenu došla na Capricu tražiti Apolonovu strijelu) vrati u flotu.</s>

<s>Agathon, pogotovo kada dozna za trudnoću, ostaje privržen svojoj kopiji Broj Osam te se zbog njeg sukobi sa oficirom sa Pegasusa koji je mislio ispitivati kroz mučenje; incident završava smrću oficira, te su Agathon i Tyrol osuđeni na smrt od strane Helena Cain.</s><s>Presuda je poništena nakon njene smrti, te se Agathon vraća u flotu te vrši niz odgovornih dužnosti.</s><s>Kasnije se zajedno sa suprugom, koja nosi nadimak "Athena", pridruži kćeri Heri Agathon za koju mu je ispočetka bilo rečeno da je umrla pri porodu.</s>

<s>Prilikom pobune koje su pokrenuli Felix Gaeta i Tom Zarek Agathon je teško ranjen u nogu.</s><s>Na samom kraju serije se šepajući, zajedno sa Herom i "Athenom" priključuje kolonistima na Zemlji.</s><s>Epilog navodi da je upravo Hera mitohondrijska Eva, odnosno Karl Agathon tako praotac svih modernih ljudi.</s>

<s>Izvori</s>

<s>Vanjske veze</s>

<s>Likovi iz serije Battlestar Galactica (2004)
Fiktivni oficiri</s>

